
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1254 

7 Σεπτεμβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αριθμού εισηρακτόρων με σύμβαση ανά¬ 
θεσης έργου από το Επαγγελματικό Επιμελητήριο 

Θεσσαλονίκης. 1 

Παράταση της υπ’ αριθμ. Κ2-7930/28.9.2004 κοινής 
υπουργικής απόφασης των Υπουργών Οικονομίας 
και Οικονομικών και Ανάπτυξης όπως τροποποιή¬ 
θηκε με την Κ2-13319/20.12.2004 με θέμα «Σύστα¬ 
ση Νομοπαρασκευαστικής Επιτροπής για την εν¬ 
σωμάτωση της Οδηγίας 2003/51/ΕΚ/18.6.2003 του 
Ευρωπαϊκού Κοινοβουλίου και του Συμβουλίου στο 


ελληνικό δίκαιο. 2 

Άρση άδειας ίδρυσης και λειτουργίας του Ιδιωτικού 

Τ.Ε.Ε ιδιοκτησίας ΚΟΝΤΟΡΑΒΔΗ ΑΘΑΝΑΣΙΟΥ. 3 

Δραστηριότητα "Οικονομία- Επιχειρηματικότητα" για 

μαθητές Ενιαίου Λυκείου και ΤΕΕ. 4 

Δραστηριότητα "Οικονομία και Εγώ" για μαθητές 
Γυμνασίου. 5 


Τροποποίηση της υπ’ αριθμ. Φ.821/2588 Τ/109481/ 


Ζ1/6.10.2004 απόφασης περί συγκρότησης της 
επιτροπής για την Ενίσχυση των Τμημάτων Ελληνι¬ 
κών σπουδών στην Τριτοβάθμια Εκπαίδευση άλ¬ 
λων χωρών. 6 

Άρση άδειας ίδρυσης και λειτουργίας Ιδιωτικού Τ.Ε.Ε 

Ιδιοκτησίας ΜΕΛΕΤΗ Παναγιώτας. 7 

Καθορισμός Ειδικών Λωρίδων για Μέσα Μαζικής Με¬ 
ταφοράς παράλληλης ροής σε σχέση με την υπό¬ 
λοιπη κυκλοφορία στην οδό Ερατοσθένους (Δ. 

Αθηναίων). 8 

Καθορισμός Ειδικών Λωρίδων για Μέσα Μαζικής Με¬ 
ταφοράς παράλληλης ροής σε σχέση με την υπό¬ 
λοιπη κυκλοφορία στην οδό Παπαδιαμαντοπούλου 

(Δ. Αθηναίων και Δ. Ζωγράφου). 9 

Αντικατάσταση του Διευθυντή της σχολής Προπονη¬ 
τών Παγκρατίου Αθλήματος Β' Κατηγορίας. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στην υπ’ αριθμ. Φ/12.1/ 
22283/Β3/1.7.2005. 11 


ΑΠΟΦΑΣΕΙ Σ 

Αριθ.ΚΙ-1515 (1) 

Καθορισμός αριθμού εισπρακτόρων με σύμβαση ανάθε¬ 
σης έργου από το Επαγγελματικό Επιμελητήριο Θεσ¬ 
σαλονίκης. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Το π.δ. 397/1988 «Οργανισμόςτου Υπουργείου Εμπο¬ 
ρίου» όπως τροποποιήθηκε και ισχύει. 

2. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις». 

3. Του άρθρου 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όργα¬ 
να» ΦΕΚΑ-98. 

4. Το π.δ. 27/1.2.1996 (ΦΕΚ 19/Α/1996) «Συγχώνευση 
των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου, στο Υπουργείο Ανάπτυ¬ 
ξης». 

5. Την υπ’ αριθμ. ΔΙΔΚ/Φ.1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημ. Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημ. Διοίκη¬ 
σης και Αποκέντρωσης» (ΦΕΚ527/Β/2004). 

6. Την υπ’ αριθμ. Δ15/Α/Φ.19/Οικ. 4889/24.3.2004 κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Γεώργιο Σαλαγκούδη και Ιωάννη Παπαθανασίου» 
(ΦΕΚ 528/Β/2004). 

7. Την υπ’ αριθμ. ΔΙΠΠ/Φ.ΕΓΚΡ. 16/194/ΟΙΚ 11136/ 
3.6.2005 απόφαση της Επιτροπής του άρθρου 2 παρ. 1 
της υπ’ αριθμ. 55/1998 ΠΥΣ (άρθρο 1 παρ.51 του ν. 
2412/1996). 

8. Τις ανάγκες σε προσωπικό των Υπηρεσιών του Επαγ¬ 
γελματικού Επιμελητηρίου Θεσσαλονίκης, όπως διατυ¬ 
πώνονται στο έγγραφο του υπ’ αριθμ. 194/27.1.2005, κα¬ 
θώς και την από 28.1.2005 βεβαίωση της παρ. 3 του άρ¬ 
θρου 6 του ν. 2527/1997, αποφασίζουμε: 

Καθορίζουμε σε δυο (2) τον αριθμό των εισπρακτόρων, 
στους οποίους μπορεί το Επαγγελματικό Επιμελητήριο 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Θεσσαλονίκης να αναθέσει την είσπραξη των συνδρομών 
των μελώντου Επιμελητηρίου, για χρονικό διάστημα ενός 
(1) χρόνου. 

Απαιτούμενα προσόντα: Απολυτήριο Λυκείου. 

Η αμοιβή του εισπράκτορα θα είναι με ποσοστά επί των 
εισπράξεων 10% για επιχειρήσεις εντός έδρας και 13% 
για εκτός έδρας, ενώ η συνολική δαπάνη θα ανέλθει στο 
ποσό των 40.000 ευρώ. 

Το έργο θα εκτελείται στην ευρύτερη περιοχή του νο¬ 
μού Θεσσαλονίκης και θα παρακολουθείται από τη Διοι¬ 
κητική Επιτροπή. 

Το όλο έργο αφορά εργασίες που δεν ανάγονται στον 
κύκλο καθηκόντων των υπαλλήλων του Επιμελητηρίου, 
επειδή οι ήδη υπηρετούντες υπάλληλοι είναι μόνιμοι και 
εκτελούν συγκεκριμένο έργο, σύμφωνα με τις διατάξεις 
του Οργανισμού του Επιμελητηρίου. 

Κατά συνέπεια δεν μπορούν να εγκαταλείπουν τη θέση 
τους και να μεταβαίνουν καθημερινά σ’ ολόκληρη την πε¬ 
ριφέρεια του Νομού, προκειμένου να εισπράττουν τις 
συνδρομές των μελώντους, οι οποίες σημειωτέον είναι το 
μόνο έσοδο του Επιμελητηρίου, και χωρίς αυτές δεν είναι 
δυνατή η εύρυθμη λειτουργία του. 

Με την απόφαση αυτή προκαλείται δαπάνη σε βάρος 
του προϋπολογισμού του Επιμελητηρίου (ΚΑ 0925). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2005 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Α. ΑΝΔΡΕΟΥΛΑΚΟΣ I. ΠΑΠΑΘΑΝΑΣΙΟΥ 

-♦- 

Αριθ.Κ2 -11181 (2) 

Παράταση της υπ’ αριθμ. Κ2-7930/28.9.2004 κοινής 
υπουργικής απόφασης των Υπουργών Οικονομίας και 
Οικονομικών και Ανάπτυξης όπως τροποποιήθηκε με 
την Κ2-13319/20.12.2004 με θέμα «Σύσταση Νομοπα¬ 
ρασκευαστικής Επιτροπής για την ενσωμάτωση της 
Οδηγίας 2003/51/ΕΚ/18.6.2003 του Ευρωπαϊκού Κοι¬ 
νοβουλίου και του Συμβουλίου στο ελληνικό δίκαιο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του ν. 1338/1983 «Περί εφαρμογής του Κοινοτικού 
Δικαίου» (ΦΕΚ34/Α/1983), όπως ισχύει. 

β. Του ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ137/Α/1985) άρθρο 29Ατο οποίο προστέθηκε 
με το άρθρο 27 του ν. 2081/1992 (ΦΕΚ 137/τ.Α/26.7.1985) 
και (ΦΕΚ 154/τ.Α/10.9.1992) αντίστοιχα. 

γ. Του άρθρου 6 παρ. 2 του ν. 2156/1993 Συμπλήρωση 
του ν. 1703/1987 «Ρύθμιση μισθώσεων κατοικιών, και άλ¬ 
λες διατάξεις» (ΦΕΚ 109/Α/1993). 

δ. Του π.δ. 397/1988 «Οργανισμός του Υπουργείου 
Εμπορίου» (ΦΕΚ 185/Α/1988), όπως τροποποιήθηκε με¬ 
ταγενέστερα και ισχύει. 

ε. Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/1996). 


στ. Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της» (ΦΕΚ 51/Α/1996). 

2. Την υπ’ αριθμ. Κ2-7930/28.9.2004 κοινή απόφαση των 
Υπουργών Οικονομίας και Οικονομικών και Ανάπτυξης 
όπως τροποποιήθηκε με την υπ’ αριθμ. Κ2-13319/ 
20.19.2004 με θέμα «Σύσταση νομοπαρασκευαστικής 
Επιτροπής για την ενσωμάτωση της οδηγίας 
2003/51/ΕΚ/18.6.2003του Ευρωπαϊκού Κοινοβουλίου και 
του Συμβουλίου στο Ελληνικό Δίκαιο». 

3. Την ανάγκη παράτασης του χρόνου περάτωσης του 
έργου της Επιτροπής, αποφασίζουμε: 

I. Παρατείνουμε τις εργασίες της Επιτροπής που συ- 
στήθηκε με την υπ’ αριθμ. Κ2-7930/28.9.2004 κοινή από¬ 
φαση των Υπουργών Οικονομίας και Οικονομικών και 
Ανάπτυξης όπως τροποποιήθηκε με την υπ’ αριθμ. Κ2- 
13319/20.12.2004, με θέμα «Σύσταση νομοπαρασκευα¬ 
στικής Επιτροπής για την ενσωμάτωση της οδηγίας 
2003/51/ΕΚ/18.6.2003του Ευρωπαϊκού Κοινοβουλίου και 
του Συμβουλίου στο Ελληνικό Δημόσιο» μέχρι 
30.11.2005. 

II. Κατά τα λοιπά ισχύει ως έχει η υπ’ αριθμ. Κ2- 
7930/28.9.2004 κοινή υπουργική απόφαση όπως αυτή 
τροποποιήθηκε με την υπ’ αριθμ. Κ2-13319/20.12.2004, 
κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. Φ1Α/544/84686/Δ5 (3) 

Άρση άδειας ίδρυσης και λειτουργίας του Ιδιωτικού 

Τ.Ε.Ε ιδιοκτησίας ΚΟΝΤΟΡΑΒΔΗ ΑΘΑΝΑΣΙΟΥ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(Α'206), του άρθρου 111 παρ. 2του ν. 1892/90 (Α' 101) και 
του άρθρου 12 παρ. ατού Β.Δ. 685/72 (Α' 196) και άρθρο 
5παρ. 5του ν. 3194/2003. 

2. Την υπ’ αριθμ. 850/16.5.2005 αίτηση του Κοντοράβδη 
Αθανάσιου. 

3. Την υπ’ αριθμ. Φ1/58/Δ5/6588/23.8.1999 (ΦΕΚ 
1682/τ.Β'/1999) υπουργική απόφαση, χορήγησης άδειας 
ίδρυσης και λειτουργίας ιδιωτικού ΤΕΕ στον Αθανάσιο 
Κοντοράβδη 

4. Την υπ’ αριθμ. 17/6.7.2005 πράξη του ΠΥΣΔΕ της 
Δ/νσηςΔΈ. ΚΟΡΙΝΘΙΑΣ. 

5. Την υπ’ αριθμ. ΣΤ5/37876/26.4.2004 κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα «Καθορισμός αρμοδιοτήτων 
των Υφυπουργών του ΥΠΕΠΘ, αποφασίζουμε: 

Αίρουμε από τη δημοσίευση της παρούσας την άδεια 
ίδρυσης και λειτουργίας του Ιδιωτικού Τ.Ε.Ε. ιδιοκτησίας 
ΚΟΝΤΟΡΑΒΔΗ Αθανασίου που χορηγήθηκε με την υπ’ 
αριθμ. Φ1 /58/Δ5/6588/23.8.1999 (ΦΕΚ 1682/τΒ/1999) 
υπουργική απόφαση, διότι η σχολή δεν λειτούργησε ποτέ. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17465 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.83967/Γ2 (4) 

Δραστηριότητα "Οικονομία- Επιχειρηματικότητα" για 
μαθητές Ενιαίου Λυκείου και ΤΕΕ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 1566/1985 (ΦΕΚ 167 τ. Α', 
30.9.1985) για τη "δομή και λειτουργία της Α/θμιας και 
Β/θμιας Εκπαίδευσης". 

2. Την υπ’ αριθμ. 24134/Γ2/8.3.2005 υπουργική απόφα¬ 
ση έγκρισης εφαρμογής του εκπαιδευτικού προγράμμα¬ 
τος "Επιχειρηματικότητα των μαθητών στη Δ/θμια 
Εκπ/ση". 

3. Την υπ’ αριθμ. Γ2 /4867/1992( ΦΕΚ 629 τ.Β'/ 
23.10.1992) υπουργική απόφαση. 

4. Τις διατάξεις του ν. 2525/1997 (ΦΕΚ 167 τ. Α', 
23.9.1997) "Περί Ενιαίου Λυκείου, πρόσβασηςτων απο¬ 
φοίτων του στην Τριτοβάθμια Εκπαίδευση, αξιολόγησης 
του εκπαιδευτικού έργου και άλλες διατάξεις" 

5. Τις διατάξεις του ν. 2640/1998 , άρθρο 5 (ΦΕΚ206τ. 
Α' 3.9.1998) "Δευτεροβάθμια Τεχνική Επαγγελματική 
Εκπ/ση και άλλες διατάξεις". 

6. Την υπ’ αριθμ. 5971/ΣΤ5/22.1.2003 (ΦΕΚ 94 τ. Β7 
30.1.2003) υπουργική απόφαση. 

7. Το γεγονός ότι από την παρούσα δεν προκαλείται δα¬ 
πάνη εις βάρος του κρατικού προϋπολογισμού, αποφασί¬ 
ζουμε: 

Κάθε Ενιαίο Λύκειο ή ΤΕΕ μπορεί να συμμετέχει στη 
σχολική δραστηριότητα "Οικονομία - Επιχειρηματικότη¬ 
τα", βασικός σκοπός της οποίας είναι η κατανόηση βασι¬ 
κών οικονομικών εννοιών απαραίτητων στην καθημερινή 
ζωή του μαθητή. 

Ειδικότεροι στόχοι της δραστηριότητας είναι: 

1. Η σύνδεση της σχολικής ζωής με τα ενδιαφέροντα 
του παιδιού και τις πραγματικές καταστάσεις της ζωής. 

2. Το άνοιγμα και η διασύνδεση του σχολείου μετηντο- 
πική κοινωνία. 

3. Η καλλιέργεια του πνεύματος της επιχειρηματικότη¬ 
τας. 

Διευκρινίζεται ότι στο πλαίσιο της δραστηριότητας "Οι¬ 
κονομία - Επιχειρηματικότητα" η έννοια της επιχειρηματι¬ 
κότητας προσεγγίζεται ως: 

• Κινητοποίηση για έκφραση και δημιουργία. 

• Τ άλμη για ενεργό συμμετοχή στο κοινωνικό γίγνεσθαι. 

• Οικονομικές γνώσεις και έξυπνες ιδέες που μετατρέ- 
πονται σε καινοτόμες πράξεις. 

Έτσι, στο πλαίσιο της σχολικής δραστηριότητας "Οικο¬ 
νομία - Επιχειρηματικότητα" επιτυγχάνεται: 

• Η ενθάρρυνση και ανάπτυξη πρωτοβουλιών 

• Η καλλιέργεια της πειθαρχίας 

• Η καλλιέργεια της υπευθυνότητας 

• Η καλλιέργεια επικοινωνιακών δεξιοτήτων 

• Η ενθάρρυνση της δημιουργικότητας 

• Η καλλιέργεια της κριτικής σκέψης 


• Η καλλιέργεια της αναλυτικής ικανότητας 

• Η καλλιέργεια της συνολικής προσπάθειας του μαθη¬ 
τή 

• Η σύνδεση της σχολικής ζωής με τα ενδιαφέροντα 
του παιδιού και τις πραγματικές καταστάσεις της ζωής. 

Οι βασικές θεματικές ενότητες της δραστηριότητας 
"Οικονομία - Επιχειρηματικότητα", από τις οποίες μπορεί 
να επιλέξει ο καθηγητής, όσες είναι συμβατές με το γνω¬ 
στικό και κοινωνικοοικονομικό επίπεδο των μαθητών, εί¬ 
ναι: 

I) "Οικονομία και Εγώ". Η θεματική αυτή ενότητα περιέ¬ 
χει: α) Το βασικό οικονομικό πρόβλημα, β) Οικονομικά 
αγαθά - οικονομικές ανάγκες, γ) Το σχεδίασμά ατομικού 
προϋπολογισμού και οικογενειακού προϋπολογισμού, δ) 
Το απλό οικονομικό κύκλωμα. 

II) "Η επιχείρηση σε δράση". Η θεματική αυτή ενότητα 
περιέχει: α) Νόμο προσφοράς - νόμο ζήτησης, β) Προσ¬ 
διορισμό επιπέδου τιμών, γ) Διαφήμιση, δ) Οργανόγραμ¬ 
μα επιχείρησης, ε) Επιχειρηματικό σχέδιο. 

III) "Παγκόσμια Αγορά". Η θεματική αυτή ενότητα περιέ¬ 
χει θέματα σχετικά με τις διεθνείς οικονομικές σχέσεις, 
την Ευρωπαϊκή ένωση και την Ελληνική οικονομία. 

Για διευκόλυνση των καθηγητών όλες οι θεματικές ενό¬ 
τητες που αναπτύσσονται στο πλαίσιο της δραστηριότη¬ 
τας "Οικονομία-Επιχειρηματικότητα" εμπεριέχονται στα 
οικονομικά βιβλία του Ενιαίου Λυκείου και στα βιβλία του 
Τομέα Οικονομίας και Διοίκησης των ΤΕΕ. 

Η συμμετοχή στο πρόγραμμα είναι προαιρετική τόσο 
για τους μαθητές όσο και για τους εκπαιδευτικούς. 

Σε κάθε σχολείο που επιθυμεί να συμμετάσχει στο πρό¬ 
γραμμα, οργανώνεται ομάδα υπό την επίβλεψη ενός κα¬ 
θηγητή, και συγκεκριμένα κατά προτεραιότητα καθηγητή 
ειδικότητας οικονομολόγου, που επιθυμεί να υλοποιήσει 
τη σχολική δραστηριότητα, ο οποίος ενημερώνειτους μα¬ 
θητές, συζητεί μαζί τους και συναποφασίζουν για τη 
διοργάνωση της δραστηριότητας αυτής. 

Έτσι σε κάθε σχολείο που επιθυμεί να συμμετάσχει στη 
σχολική δραστηριότητα οργανώνεται ομάδα - Τμήμα με 
υπεύθυνο τον καθηγητή που υλοποιεί τη δραστηριότητα. 

Σε μία ομάδα - τμήμα μπορούν να συμμετάσχουν μέχρι 
15 μαθητές της ίδιας τάξης ή διαφορετικών τάξεων. Η κα¬ 
τάρτιση της ομάδας γίνεται με τη συνεργασία του καθη¬ 
γητή και του Δ/ντή του σχολείου. Μπορεί να δημιουργη- 
θούν στο σχολείο περισσότερες από μία ομάδες. 

Η δραστηριότητα υλοποιείται εκτός Ωρολογίου προ¬ 
γράμματος για 2 ώρες τη βδομάδα. Σημειώνεται ότι οι 
ώρες της σχολικής αυτής δραστηριότητας συνεκτιμώνται 
στις 2 με 3 επισκέψεις που προτείνεται να γίνουν 
στην/στις επιχειρήσεις που συνεργάζεται το σχολείο στο 
πλαίσιο του προγράμματος. Η δραστηριότητα αρχίζει με 
την έναρξη της σχολικής χρονιάς και τελειώνει με τη λήξη 
της. 

Για τους καθηγητές που υλοποιούν τη δραστηριότητα 
μειώνεται το εβδομαδιαίο διδακτικό τους ωράριο κατά 2 
διδακτικές ώρες. Εάν έχουν συμπληρώσει το κανονικό 
τους εβδομαδιαίο ωράριο, μπορούν να απασχολούνται 
με αντίστοιχη υπερωριακή αποζημίωση σύμφωνα με τις 
κείμενες διατάξεις. 

Οι σχολικές μονάδες που επιθυμούντη συμμετοχή τους 
στο πρόγραμμα προτείνεται να επιλέξουν οι ίδιοι την το¬ 
πική επιχείρηση και το στέλεχος με το οποίο επιθυμούν να 
συνεργαστούν. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αντίγραφο του προγράμματος στέλνεται στη Διεύθυν¬ 
ση δευτεροβάθμιας εκπαίδευσης στο Υπουργείο Εθνικής 
Παιδείας και Θρησκευμάτων για την τελική έγκρισή του 
με τη σύμφωνη γνώμη της αρμόδιας σε θέματα Συμβού¬ 
λου Οικονομολόγου του Π.Ι. 

Τα σχολεία που εγκρίνονται να συμμετέχουν στη δρα¬ 
στηριότητα "Οικονομία - Επιχειρηματικότητα" ενισχύο- 
νται οικονομικά σε επίπεδο νομού από τις πιστώσεις του 
φορέα 182 ΚΑΕ 5274. 

Τα αποτελέσματα από την εφαρμογή της δραστηριότη¬ 
τας στέλνονται, μέσω της διεύθυνσης Δευτεροβάθμιας 
Εκπαίδευσης του Υπουργείου Εθνικής Παιδείας και θρη¬ 
σκευμάτων στο Παιδαγωγικό Ινστιτούτο, υπόψη της αρ¬ 
μόδιας σε θέματα οικονομικών και επιχειρηματικότητας 
Συμβούλου Οικονομολόγου, για τη σύνταξη σχετικής ει¬ 
σήγησης για τη βράβευση των τριών καλύτερων αποτε- 
λεσμάτωντων Ενιαίων Λυκείων και των τριών αντίστοιχων 
καλύτερων αποτελεσμάτων των ΤΕΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.83966/Γ2 (5) 

Δραστηριότητα "Οικονομία και Εγώ" για μαθητές 
Γ υμνασίου. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 1566/1985 (ΦΕΚ 167 τ. Α', 
30.9.1985) για τη "δομή και λειτουργία της Α/θμιας και 
Β/θμιας Εκπαίδευσης". 

2. Την υπ’ αριθμ. Γ2 /4867/1992( ΦΕΚ 629 τ.Β'/ 
23.10.1992) υπουργική απόφαση. 

3. Την υπ’ αριθμ. 5971/ΣΤ5/22.1.2003 (ΦΕΚ 94 τ. 
Β'/30.1.2003) υπουργική απόφαση 

4. Το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, 
αποφασίζουμε: 

Κάθε Γυμνάσιο μπορεί να πραγματοποιεί τη σχολική 
δραστηριότητα "Οικονομία και Εγώ", βασικός σκοπός της 
οποίας είναι η κατανόηση βασικών οικονομικών εννοιών 
απαραίτητων στην καθημερινή ζωή του μαθητή. 

Ειδικότεροι στόχοι της δραστηριότητας είναι: 

1. Η σύνδεση της σχολικής ζωής με τα ενδιαφέροντα 
του παιδιού και τις πραγματικές καταστάσεις της ζωής. 

2. Το άνοιγμα και η διασύνδεση του σχολείου με την το¬ 
πική κοινωνία. 

Στο πλαίσιο της σχολικής δραστηριότητας "Οικονομία 
και Εγώ" επιτυγχάνεται: 

* Η ενθάρρυνση και ανάπτυξη πρωτοβουλιών 

* Η καλλιέργεια της υπευθυνότητας 

* Η καλλιέργεια επικοινωνιακών δεξιοτήτων 

* Η καλλιέργεια της κριτικής σκέψης 

* Η καλλιέργεια της αναλυτικής ικανότητας 

Οι βασικές θεματικές ενότητες του Προγράμματος "Οι¬ 
κονομία και Εγώ" είναι: 

I) "Οικονομία και Εγώ". Η θεματική αυτή ενότητα περιέ¬ 
χει: α) Το βασικό οικονομικό πρόβλημα, β) Οικονομικά 
αγαθά - οικονομικές ανάγκες, γ) Το σχεδίασμά ατομικού 


προϋπολογισμού και οικογενειακού προϋπολογισμού, ε) 
Το απλό οικονομικό κύκλωμα. 

II) "Η επιχείρηση σε δράση". Η θεματική αυτή ενότητα 
περιέχει: α) Νόμο προσφοράς - νόμο ζήτησης, β) Προσ¬ 
διορισμό επιπέδου τιμών, γ) Διαφήμιση, δ) Οργανόγραμ¬ 
μα επιχείρησης, ε) Επιχειρηματικό σχέδιο. 

Για διευκόλυνση των καθηγητών όλες οι θεματικές ενό¬ 
τητες που αναπτύσσονται στο πλαίσιο της δραστηριότη¬ 
τας εμπεριέχονται στα οικονομικά βιβλία του Ενιαίου Λυ¬ 
κείου και στα βιβλία του Τομέα Οικονομίας και Διοίκησης 
των ΤΕΕ. 

Η συμμετοχή στο πρόγραμμα είναι προαιρετική τόσο 
για τους μαθητές όσο και για τους εκπαιδευτικούς. 

Σε κάθε σχολείο που επιθυμεί να συμμετάσχει στο πρό¬ 
γραμμα, οργανώνεται ομάδα υπό την επίβλεψη ενός κα¬ 
θηγητή, και συγκεκριμένα κατά προτεραιότητα καθηγητή 
ειδικότητας οικονομολόγου, που επιθυμεί να υλοποιήσει 
τη σχολική δραστηριότητα, ο οποίος ενημερώνει τους μα¬ 
θητές, συζητεί μαζί τους και συναποφασίζουν για τη διορ¬ 
γάνωση της δραστηριότητας αυτής. 

Έτσι σε κάθε σχολείο που επιθυμεί να συμμετάσχει στη 
σχολική δραστηριότητα οργανώνεται ομάδα - Τμήμα με 
υπεύθυνο τον καθηγητή ειδικότητας οικονομολόγου ή 
αναλογών προσόντων. 

Σε μία ομάδα - τμήμα μπορούν να συμμετάσχουν μέχρι 
15 μαθητές της ίδιας τάξης ή διαφορετικών τάξεων. Η κα¬ 
τάρτιση της ομάδας γίνεται με τη συνεργασία του καθη¬ 
γητή που υλοποιεί τη δραστηριότητα και του Διευθυντή 
του σχολείου. Μπορεί να δημιουργηθούν στο σχολείο πε¬ 
ρισσότερες από μία ομάδες. 

Η δραστηριότητα υλοποιείται εκτός Ωρολογίου προ¬ 
γράμματος για 2 ώρες τη βδομάδα. Σημειώνεται ότι οι 
ώρες της σχολικής αυτής δραστηριότητας συνεκτιμώνται 
στις 2 επισκέψεις που προτείνεται να γίνουν στην /στις 
επιχειρήσεις που συνεργάζεται το σχολείο στο πλαίσιο 
του προγράμματος. Η δραστηριότητα αρχίζει με την 
έναρξη της σχολικής χρονιάς και τελειώνει με τη λήξη της. 

Γ ια τους καθηγητές που υλοποιούν τη δραστηριότητα 
μειώνεται το εβδομαδιαίο διδακτικό τους ωράριο κατά 2 
διδακτικές ώρες. Εάν έχουν συμπληρώσει το κανονικό 
τους εβδομαδιαίο ωράριο, μπορούν να απασχολούνται 
με αντίστοιχη υπερωριακή αποζημίωση σύμφωνα με τις 
κείμενες διατάξεις. 

Οισχολικές μονάδεςπου επιθυμούν τη συμμετοχή τους 
στο πρόγραμμα προτείνεται να επιλέξουν οι ίδιοι την το¬ 
πική επιχείρηση καιτο στέλεχος με το οποίο επιθυμούν να 
συνεργαστούν. 

Αντίγραφο του προγράμματος στέλνεται στη Διεύθυν¬ 
ση Δευτεροβάθμιας Εκπαίδευσης στο Υπουργείο Εθνι¬ 
κής Παιδείας και θρησκευμάτων για την τελική έγκρισή 
του με τη σύμφωνη γνώμη της αρμόδιας σε θέματα Συμ¬ 
βούλου Οικονομολόγου του Παιδαγωγικού Ινστιτούτου. 

Τα σχολεία που εγκρίνονται να συμμετέχουν στη δρα¬ 
στηριότητα "Οικονομία και Εγώ" ενισχύονται οικονομικά 
σε επίπεδο νομού από τις πιστώσεις του φορέα 182 ΚΑΕ 
5274. 

Τα αποτελέσματα από την εφαρμογή της δραστηριό¬ 
τητας στέλνονται, μέσω της διεύθυνσης Δευτεροβάθμιας 
Εκπαίδευσης του Υπουργείου Εθνικής Παιδείας και θρη¬ 
σκευμάτων στο Παιδαγωγικό Ινστιτούτο, υπόψη της αρ¬ 
μόδιας Συμβούλου Οικονομολόγου, για τη σύνταξη σχε¬ 
τικής εισήγησης για τη βράβευση των τριών καλύτερων 
αποτελεσμάτων των Γυμνασίων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. Φ.821/2009Σ/82274/Ζ1 (6) 

Τροποποίηση της υπ’ αριθμ. Φ.821/2588 Τ/109481 / 
Ζ1/6.10.2004 απόφασης περί συγκρότησης της επι¬ 
τροπής για την Ενίσχυση των Τμημάτων Ελληνικών 
σπουδών στην Τριτοβάθμια Εκπαίδευση άλλων χω¬ 
ρών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την υπ’ αριθμ. Φ.821/2588 Τ/109481/Ζ1/6.10.2004 
απόφαση περί συγκρότησης της επιτροπής για την Ενί¬ 
σχυση των Τμημάτων Ελληνικών σπουδών στην Τριτο¬ 
βάθμια Εκπαίδευση άλλων χωρών. 

2. Την υπ’ αριθμ. 37876/ΣΤ5 (ΦΕΚ 608/26.4.2004 τ.Β’) 
κοινή απόφαση του πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργών του ΥΠ.Ε.Π.Θ.» 

3. Το υπ’ αριθμ. ΥΠ.ΠΟ/ΔΙΟΙΚ/ΤΔΠΕΦ/19594 έγγραφο 
του Υπουργείου Πολιτισμού περί διορισμού του Προέ¬ 
δρου του ΔΣ του Ελληνικού Ιδρύματος Πολιτισμού, απο¬ 
φασίζουμε: 

Τροποποιούμε την υπ’ αριθμ. Φ.821/2588 Τ/109481/ 
Ζ1/6.10.2004 απόφαση περί συγκρότησης της επιτροπής 
για την Ενίσχυση των Τμημάτων Ελληνικών σπουδών στην 
Τριτοβάθμια Εκπαίδευση άλλων χωρών, μόνο ως προς το 
μέρος που αφορά το με αρ. 1Δ μέλος, Αργύριο Φατούρο, 
ο οποίος και αντικαθίσταται από τον Σταύρο Ξαρχάκο, 
μουσικοσυνθέτη, Πρόεδροτου Ελληνικού Ιδρύματος Πο¬ 
λιτισμού. 

Κατά τα λοιπά ισχύει η ανωτέρω απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.ΦΙΑ/ 543/71475/Δ5 (7) 

Άρση άδειας ίδρυσης και λειτουργίας Ιδιωτικού Τ.Ε.Ε 
Ιδιοκτησίας ΜΕΛΕΤΗ Παναγιώτας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(Α'206), του άρθρου 111 παρ. 2του ν. 1892/90 (ΑΊ01) και 
του άρθρου 12 παρ. ατού Β.Δ. 685/72 (Α' 196). 

2. Την υπ’ αριθμ. 12/Φ11/20.5.2005 αίτηση της Μελέτη 
Παναγιώτας. 

3. Την υπ’ αριθμ. Φ1/663/Δ5/8931/1992 (ΦΕΚ 
602/2.10.1992 τ. Β’) υπουργική απόφαση χορήγησης 
άδειας ίδρυσης και λειτουργίας ιδιωτικού ΤΕΑ στην Με¬ 
λέτη Παναγιώτα. 


4. Την υπ’ αριθμ. 668/5.2.1999 απόφαση του Προϊστά¬ 
μενου της ΔΈ. Κορινθίας για χορήγηση άδειας ίδρυσης 
και λειτουργίας ιδιωτικού ΤΕΕ στην Μελέτη Παναγιώτα. 

5. Την υπ’ αριθμ. 17/6.7.2005 Πράξη του ΠΥΣΔΕ της 
Δ/νσηςΔΈ. ΚΟΡΙΝΘΙΑΣ. 

6. Την υπ’ αριθμ. ΣΤ5/37876/26.4.2004 κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα «Καθορισμός αρμοδιοτήτων 
των Υφυπουργών του ΥΠΕΠΘ, αποφασίζουμε: 

Αίρουμε από τη δημοσίευση της παρούσας την άδεια 
ίδρυσης και λειτουργίας του Ιδιωτικού Τ.Ε.Ε. Ιδιοκτησίας 
ΜΕΛΕΤΗ Παναγιώτας που ιδρύθηκε με την υπ’ αριθμ. 
Φ1 /663/Δ5/8931/1992(ΦΕΚ602/2.10.1992 τ.Β') υπουργι¬ 
κή απόφαση ως Τεχνικό Επαγγελματικό Λύκειο και με την 
υπ’ αριθμ. 668/5.2.1999 απόφαση του Προϊστάμενου της 
ΔΈ. Κορινθίας μετετράπη σε ΤΕΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.Α-οικ. 49480/5153 (8) 

Καθορισμός Ειδικών Λωρίδων για Μέσα Μαζικής Μετα¬ 
φοράς παράλληλης ροής σε σχέση με την υπόλοιπη 
κυκλοφορία στην οδό Ερατοσθένους (Δ. Αθηναίων). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου 10 του ΚΟΚ που κυρώθηκε με το ν. 2696/1999 
(ΦΕΚ Α 57) "Κύρωση του Κώδικα Οδικής κυκλοφορίας", 
όπως τροποποιήθηκε μετο άρθρο 11 παρ. Ιΐτουν. 3082 
(Α 316/2002) 

β) των παραγράφων (η) και (θ) του άρθρου 2 του ν. 
2669/1998 "Οργάνωση και λειτουργία των Αστικών Συ¬ 
γκοινωνιών στην περιοχή Αθηνών- Πειραιώς και Περιχώ¬ 
ρων". 

γ) του άρθρου 29 Ατού ν. 1558/1985 (ΦΕΚ Α137), όπως 
αυτό προστέθηκε μετο άρθρο 27του ν. 2081/1992 (ΦΕΚ 
Α 154) και αντικαταστάθηκε με την παρ. 2Ατου άρθρου 1 
του ν. 2469/1997 (ΦΕΚ Α 38/1997) 

δ) της υπ’ αριθμ. 4993 /395 11.2.2003 (ΦΕΚ Β 217/2003) 
απόφασης του Υπουργού Μεταφορών και Επικοινωνιών 
περί "καθορισμού του τρόπου διαχωρισμού και σήμανσης 
των ειδικών λωρίδων λεωφορείων και τρόλλεϋ" καιτης υπ’ 
αριθμ. Α-78404/6024/2003 (ΦΕΚ Β 242/2004) τροποποίη¬ 
σής της. 

2. Την κυκλοφοριακή μελέτη που εκπονήθηκε με μέρι¬ 
μνα του ΟΑΣΑ 

3. Το έγγραφο του ΥΠΕΧΩΔΕ με αριθμό οικ. 
ΔΜΕΟ/στ/1525/Φ 410 -21.7.2004 με το οποίο εγκρίθηκε 
εφαρμογή Ειδικής Λωρίδας στην οδό Ερατοσθένους. 

4. Την υπ’αριθμ. 691/ΔΣ 23.11.2004 απόφαση του ΟΑΣΑ 
με την οποία εγκρίθηκε η εφαρμογή Ειδικής Λωρίδας 
στην οδό Ερατοσθένους, αποφασίζουμε: 

1. Καθορίζουμε ειδική λωρίδα κυκλοφορίας Μέσων Μα¬ 
ζικής Μεταφοράς στην οδό Ερατοσθένους (Δ. Αθηναίων) 

στην δεξιά πλευρά της οδού, στο τμήμα μεταξύ της οδού 
Ιπποδάμου και της Λεωφ. Βασ. Κωνσταντίνου. Η ειδική 
λωρίδα είναι της αυτής φοράς με την υπόλοιπη κυκλοφο¬ 
ρία και στην κατεύθυνση προς κέντρο. 

2. Στα τμήματα της οδού Ερατοσθένους που ακολού¬ 
θως περιγράφονται, όπου υπάρχει κατάλληλη οριζόντια 
και κατακόρυφη σήμανση λωρίδας αποκλειστικής κυκλο¬ 
φορίας Μ.Μ.Μ. επιτρέπεται η χρήση τους μόνον από 
ΜΜΜ, οχήματα άμεσης ανάγκης κτλ, όπως περιγράφο- 
νται στην παράγραφο 5, καθώς και πρόσβαση σε παρό¬ 
διες χρήσεις (χώροι στάθμευσης, πρατήρια βενζίνης, 
τράπεζες κτλ). 

1. Ιπποδάμου έως Ηλιοδώρου 

2. Ηλιοδώρου έως Κτησιβίου 

3. Κτησιβίου έως Αριανού 

4. Αριανού έως Αρκτίνου 

Στα ανωτέρω τμήματα η ειδική λωρίδα σημαίνεται κα¬ 
τάλληλα οριζόντια και κατακόρυφα και διαχωρίζεται από 
τις υπόλοιπες λωρίδες κυκλοφορίας με συνεχή κίτρινη 
γραμμή και ανακλαστήρες. 

3. Στα τμήματα μικτής κίνησης της οδού Ερατοσθένους 
που ακολούθως περιγράφονται, καθώς και σε οποιοδή- 
ποτε οδικό τμήμα στο οποίο ο διαχωρισμός της ειδικής 
λωρίδας υλοποιείται με διακεκομμένη κίτρινη γραμμή και 
ανακλαστήρες, επιτρέπεται μαζί με την κυκλοφορία των 
ΜΜΜ, και η κίνηση των: 

α) οχημάτων που στρέφουν δεξιά σε διασταυρώσεις 

β) οχημάτων που εισέρχονται / εξέρχονται από/ προς 
παρόδιες χρήσεις όπως χώροι στάθμευσης πρατήρια 
βενζίνης, τράπεζες κ.τ.λ. 

γ) δικύκλων 

δ) ταξί μόνον για επιβίβαση /αποβίβαση επιβατών 

Τα τμήματα αυτά είναι: 

1. απάτην οδό Αρκτίνου έως την οδό Ιωάννου Φωκιανού 

2. από την οδό Ιωάννου Φωκιανού έως την Λ Βασ. Κων¬ 
σταντίνου 

4. Τα ταξί επιτρέπεται να σταματούν μόνο για επιβίβα- 
ση-αποβίβαση επιβατών στα τμήματα της Ειδικής Λωρί¬ 
δας ΜΜΜ, που περιγράφονται στην παράγραφο 3. 

5. Στη λωρίδα αποκλειστικής κυκλοφορίας λεωφορείων 
επιτρέπεται η κίνηση, η στάση και απαγορεύεται η στάθ¬ 
μευση των: 

α. Δημοσίων μέσων μαζικής μεταφοράς (λεωφορεία και 
τρόλλεϋ) 

β. Ιδιωτικών μέσων μαζικής μεταφοράς (τουριστικά λε¬ 
ωφορεία, σχολικά κτλ) 

γ. Δικύκλων 

δ. Οχημάτων άμεσης ανάγκης (ασθενοφόρα, πυροσβε¬ 
στικά, αστυνομικά κ.τ.λ.) 

6) α) Απαγορεύεται η κίνηση, η στάση και η στάθμευση 
κάθε οχήματος Ε.Ι.Χ., ημιφορτηγών ή φορτηγών 

β) Απαγορεύεται η κίνηση, η στάση και η στάθμευση 
τωνταξί εκτός των σημείων όπου επιτρέπεται μόνονη επι¬ 
βίβαση/αποβίβαση 

7) Οι ρυθμίσεις ισχύουν από Δευτέρα μέχρι Παρασκευή 
κατά τις ώρες 06:00-21:00 και Σάββατο κατά τις ώρες 
06:00-16:00, εκτός αργιών. 

8) Επιτρέπεται η χρήση της λωρίδας αποκλειστικής κυ¬ 
κλοφορίας Μ.Μ. Μ. και από τα οχήματα τροφοδοσίας των 
παρόδιων χρήσεων μόνο κατά τις ώρες 21:30 έως 06:00 
τις καθημερινές καθώς και από την ώρα 16:00 του Σαβ¬ 
βάτου έως την ώρα 06:00 της Δευτέρας και μόνο κατά το 


μήκος του οικοδομικού τετραγώνου στο οποίο γίνεται η 
τροφοδοσία. 

Η ρύθμιση αυτή δεν αναιρείτις διατάξειςτου Κ.Ο.Κ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα 24 Αυγούστου 2005 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ Μ. ΛΙΑΠΗΣ 

-♦- 

Αριθ.Α-οικ. 49481/5154 (9) 

Καθορισμός Ειδικών Λωρίδων για Μέσα Μαζικής Μετα¬ 
φοράς παράλληλης ροής σε σχέση με την υπόλοιπη 
κυκλοφορία στην οδό Παπαδιαμαντοπούλου (Δ. Αθη¬ 
ναίων και Δ. Ζωγράφου). 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου 10 του ΚΟΚ που κυρώθηκε με το ν. 2696/1999 
(ΦΕΚ Α 57/1999) "Κύρωση του Κώδικα Οδικής κυκλοφο¬ 
ρίας", όπως τροποποιήθηκε με το άρθρο 11 παρ. 11 του ν. 
3082 (ΦΕΚΑ316/2002). 

β) των παραγράφων (η) και (θ) του άρθρου 2 του ν. 
2669/1998 "Οργάνωση και λειτουργία των Αστικών Συ¬ 
γκοινωνιών στην περιοχή Αθηνών- Πειραιώς και Περιχώ¬ 
ρων". 

γ) του άρθρου 29 Ατουν. 1558/1985 (ΦΕΚΑ 137/1985), 
όπως αυτό προστέθηκε με το άρθρο 27 του ν. 2081/1992 
(ΦΕΚΑ 154/1985) και αντικαταστάθηκε με την παρ. 2Ατου 
άρθρου 1 του ν. 2469/1997 (ΦΕΚΑ 38/1997) 

δ) της υπ’ αριθμ. 4993 /395 11.2.2003 (ΦΕΚ Β 217/2003) 
απόφασης του Υπουργού Μεταφορών και Επικοινωνιών 
περί "καθορισμού του τρόπου διαχωρισμού και σήμανσης 
των ειδικών λωρίδων λεωφορείων και τρόλλευ" και της με 
αρ. Α-78404/6024/2003 (ΦΕΚ Β 242/2004) τροποποίησής 
της. 

2. Την υπ’ αριθμ. 691 /ΔΣ 23.11.2004 απόφαση του ΟΑΣΑ 
με την οποία καθορίζεται ειδική λωρίδα ΜΜΜ στην οδό 
Παπαδιαμαντοπούλου. 

3. Την κυκλοφοριακή μελέτη που εκπονήθηκε με μέρι¬ 
μνα του ΟΑΣΑ. 

4. Το έγγραφο του ΥΠΕΧΩΔΕ με αριθμό οικ. ΔΜΕΟ/στ/ 
1525/Φ 410-21.7.2004 με το οποίο εγκρίθηκε η Ειδική Λω¬ 
ρίδα στην οδό Παπαδιαμαντοπούλου, αποφασίζουμε: 

1. Καθορίζουμε ειδική λωρίδα κυκλοφορίας Μέσων Μα¬ 
ζικής Μεταφοράς στην οδό Παπαδιαμαντοπούλου (Δ. 
Αθηναίων και Δ. Ζωγράφου) στην δεξιά πλευρά της οδού, 
στο τμήμα μεταξύ της οδού Ξενίας και της Λεωφ. Βασ.Σο¬ 
φίας. Η ειδική λωρίδα είναι της αυτής φοράς με την υπό¬ 
λοιπη κυκλοφορία και στην κατεύθυνση προς κέντρο. 

2. Στα τμήματα της οδού Παπαδιαμαντοπούλου που 
ακολούθως περιγράφονται, όπου υπάρχει κατάλληλη 
οριζόντια και κατακόρυφη σήμανση λωρίδας αποκλειστι¬ 
κής κυκλοφορίας Μ.Μ.Μ. επιτρέπεται η χρήση τους μό¬ 
νον από ΜΜΜ, οχήματα άμεσης ανάγκης κτλ, όπως περι- 
γράφονται στην παράγραφο 5, καθώς και πρόσβαση σε 

παρόδιες χρήσεις (χώροι στάθμευσης, πρατήρια βενζί¬ 
νης, τράπεζες κτλ). 

1. Ξενίας έως Κερασούντος 

2. Κερασούντος έως Λαοδικείας 

3. Μιχαλακοπούλου έως Διονυσίου Αιγινίτου 

4. Διονυσίου Αιγινίτου έως 60 μ. πριντηνΛ.Βασ. Σοφίας 
Στα ανωτέρω τμήματα η ειδική λωρίδα σημαίνεται κα¬ 
τάλληλα οριζόντια και κατακόρυφα και διαχωρίζεται από 
τις υπόλοιπες λωρίδες κυκλοφορίας με συνεχή κίτρινη 
γραμμή και ανακλαστήρες. 

3. Στα τμήματα μικτής κίνησης της οδού Παπαδιαμα- 
ντοπούλου που ακολούθως περιγράφονται, καθώς και σε 
οποιοδήποτε οδικό τμήμα στο οποίο ο διαχωρισμός της 
ειδικής λωρίδας υλοποιείται με διακεκομμένη κίτρινη 
γραμμή και ανακλαστήρες, επιτρέπεται μαζί με την κυ¬ 
κλοφορία των Μ Μ Μ, και η κίνηση των: 

α) οχημάτων που στρέφουν δεξιά σε διασταυρώσεις 
β) οχημάτων που εισέρχονται / εξέρχονται από/ προς 
παρόδιες χρήσεις όπως χώροι στάθμευσης πρατήρια 
βενζίνης, τράπεζες κ.τ.λ. 
γ) δικύκλων 

δ) ταξί μόνον για επιβίβαση /αποβίβαση επιβατών 
Τα τμήματα αυτά είναι: 

1. από την οδό Λαοδικείας έως Μιχαλακοπούλου 

2. 60 μ. πριν την Λ. Βασ. Σοφίας 

4. Τα ταξί επιτρέπεται να σταματούν μόνο για επιβίβα- 
ση-αποβίβαση επιβατών στα τμήματα της Ειδικής Λωρί¬ 
δας ΜΜΜ, που περιγράφονται στην παράγραφο 3. 

5. Στη λωρίδα αποκλειστικής κυκλοφορίας λεωφορείων 
επιτρέπεται η κίνηση, η στάση και απαγορεύεται η στάθ¬ 
μευση των : 

α. Δημοσίων μέσων μαζικής μεταφοράς (λεωφορεία και 
τρόλλεϋ) 

β. Ιδιωτικών μέσων μαζικής μεταφοράς (τουριστικά λε¬ 
ωφορεία, σχολικά κτλ) 
γ. Δικύκλων 

δ. Οχημάτων άμεσης ανάγκης (ασθενοφόρα, πυροσβε¬ 
στικά, αστυνομικά κ.τ.λ.) 

6. α) Απαγορεύεται η κίνηση, η στάση και η στάθμευση 
κάθε οχήματος Ε.Ι.Χ., ημιφορτηγών ή φορτηγών. 

β) Απαγορεύεται η κίνηση , η στάση και η στάθμευση 
των ταξί εκτός των σημείων όπου επιτρέπεται μόνον η επι¬ 
βίβαση αποβίβαση. 

7. Οι ρυθμίσεις ισχύουν από Δευτέρα μέχρι Παρασκευή 
κατά τις ώρες 06:00 -21:00 και το Σάββατο κατά τις ώρες 
06:00-16:00, εκτός αργιών. 

8. Επιτρέπεται η χρήση της λωρίδας αποκλειστικής κυ¬ 
κλοφορίας Μ.Μ.Μ. και από τα οχήματα τροφοδοσίας των 
παρόδιων χρήσεων μόνο κατά τις ώρες 21:30 έως 06:00 
τις καθημερινές καθώς και από την ώρα 16:00 του Σαβ¬ 
βάτου έως την ώρα 06:00 της Δευτέρας και μόνο κατά το 
μήκος του οικοδομικού τετραγώνου στο οποίο γίνεται η 
τροφοδοσία. 

Η ρύθμιση αυτή δεν αναιρεί τις διατάξεις του Κ.Ο.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Αυγούστου 2005 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ Μ. ΛΙΑΠΗΣ 


Αριθ. 40381 (10) 

Αντικατάσταση του Διευθυντή της σχολής Προπονητών 
Παγκρατίου Αθλήματος Β' Κατηγορίας." 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 "περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής" (ΦΕΚ101 Α'). 

β) Του άρθρου 90 του κώδικα Νομοθεσίας για την Κυ¬ 
βέρνηση καιτα κυβερνητικά όργανα, που κυρώθηκε μετις 
διατάξειςτου άρθρου πρώτου του π.δ. 63/2005 ΦΕΚ Α-98. 

γ) Του π.δ. 77/1985 "Οργανισμόςτης Γ.Γ,Α." (ΦΕΚ28 Α'), 
όπως ισχύει. 

δ) Των άρθρων 53 και 136 παρ. 6του ν. 2725/1999 (ΦΕΚ 
121 Α'), και των παρ. 22 και 23 του άρθρου 135, που προ¬ 
στέθηκαν με την παρ. 13 του άρθρου 77 του ν. 3057/2002 
(ΦΕΚ 239 Α'). 

ε) Την υπ’ αριθμ. 28055/31.5.2001, κοινή απόφαση των 
Υπουργού Πολιτισμού και Υφυπουργού Οικονομικών 
"Διάθεση του ποσού και λειτουργία του Ειδικού Λογαρια¬ 
σμού Νο. 234372/1". (ΦΕΚ 709 Β') 

2. Την υπ’ αριθμ. 24701/11.6.2004 υπουργική απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής "Με εντολή Υφυπουργού" στο Γενικό 
Γραμματέα Αθλητισμού και στους λοιπούς υπηρεσιακούς 
παράγοντες.» (ΦΕΚ Β' 908) 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Την υπ’ αριθμ. 23695/24.5.2005 απόφαση "Ίδρυσης 
σχολής προπονητών Παγκρατίου αθλήματος Β' Κατηγο¬ 
ρίας." 

5. Το υπ’ αριθμ. 409/Φ.41/3.8.2005 έγγραφο της Ε.Ο.Π.Α., 
αποφασίζουμε: 

Αντικαθίσταται ο Διευθυντής της σχολής προπονητών 
Παγκρατίου Αθλήματος Β' Κατηγορίας Μελίστας Νικό¬ 
λαος, λόγω παραίτησης, και στη θέση σου ορίζεται ο 
Μπάρμπας Ιωάννης, Καθηγητής Τ.Ε.Φ.Α.Α. (Ε.Υ.Δ.Υ.Π. 
Πάλης Δημοκρίτειου Πανεπιστημίου Θράκης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Με εντολή Υφυπουργού 
Ο Γενικός Γραμματέας Αθλητισμού 

ΚΩΝΣΤΑΝΤΙΝΟΣ ΚΟΥΚΟΔΗΜΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεται η απόφαση Φ/12.1 /22283/Β3/1.7.2005, 
ΦΕΚ 892/Β/2005, στο α/α 2 της σελίδας 12524 των εκδό¬ 
σεων ΕΘΝΙΚΗ ΧΑΡΤΟΘΗΚΗ ΕΘΝΙΚΟ ΚΕΝΤΡΟ ΧΑΡΤΩΝ 
& ΧΑΡΤΟΓΡΑΦΙΚΗΣ ΚΛΗΡΟΝΟΜΙΑΣ του συγγραφέα ΛΙ- 
ΒΙΕΡΑΤΟΥ Ε. με τίτλο συγγράμματος ΧΑΡΤΟΓΡΑΦΙΑΣ 
ΚΑΙ ΧΑΡΤΩΝ ΠΕΡΙΗΓΗΣΙΣ από το εσφαλμένο: «17,79» στη 
στήλη ΤΙΜΗ 2004-2005 (+0%) στο ορθό: «19,00». 

(Από το Υπουργ. Εθν. Παιδείας και Θρησκευμάτων) 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ. 9 γ - θ-ΓΠ3ίΙ: ννββιηθδίθΓ @ βί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θπγο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊηίειτιεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-ηθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευιη, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























